text: Forskúli á vitjan: At lesa er flyta seg runt í verðini
text: #000000
text: Í morgun var ein fittur flokkur av forskúlanæmingum og vitjaði Føroyar lesa. Í sambandi við vitjanina høvdu børnini tikið sína yndisbók við, og vit fingu eitt gott prát við børnini um týdningin av at lesa og gleðina við at lesa.
text: #000001
text: Lesing er týdningarmikil, og tað er týdningarmikið at birta upp undir hugin hjá børnum at lesa so tíðliga sum gjørligt. Tí var tað við gleði, at Føroyar lesa og Nám tóku ímóti forskúlaflokki A á Skúlanum av Fløtum.
text: #000002
text: Undan vitjanini vóru børnini biðin um at taka sína yndisbók við í skúla, sum tey skuldu nýta til eina myndatøku. Vit tosaðu síðani um tað at lesa. Bæði týdningin av at lesa og gleðina við at lesa. At lesa er ikki einans søgur. Lesing er eisini at læra seg tøl, at lesa myndir og at lesa uppskriftir, skelti og at lesa kort. Snøgt sagt er tað av týdningi at duga at lesa fyri at flyta seg runt í verðini. Tey sluppu sostatt bæði at royna seg við at seta orð á, hvat ein góð søga er, at lesa føroyakortið, at spæla spøl við tølum og at nýta lesingina í einum kreativum verkstaði.
text: #000003
text: Yndisbøkurnar hjá børnunum vóru alt frá bókum um Mumi og Harry Potter, bøkur við ævintýrum og bøkur við uppgávum at loysa. Føroyar lesa fegnast um at síggja lesigleðina í eygunum á børnunum, og at tey duga so væl at greiða frá tí, tey lesa. Vit komu m.a. inn á, hvussu bøkur kunnu vekja kenslur, at tær kunnu vera stuttligar, spennandi, syrgiligar og óhugnaligar. At ein bók kann vera ein vinur, tá ein kennir seg einsamallan, og hvussu gott tað er at kunna spegla sær í øðrum, sum hava tað líka sum tú.
text: #000004
text: Tað er so ofta, at ein skal hoyra sannleikan og vísdómin frá teimum yngstu. At hoyra eitt seks ára gamalt barn greiða frá, at ein søga ofta er bygd upp við, at tað gongur væl, síðani eitt sindur illa, áðrenn tað fer at ganga ordiliga væl, eru orð sum gleða okkum, ið arbeiða við lesing í tí dagliga.
text: #000005
text: Vit vóna, at børnini í forskúla A fingu okkurt gott í skjáttuna, og vit gleða okkum til at taka ímóti fleiri børnum á Námi.
text: #000006
text: Um tú, tín flokkur ella barnagarðsstova kundi hugsað sær at komið á vitjan ella at fingið vitjan av Føroyar lesa, ber til at skriva til okkara á samband@foroyarlesa.fo. Til ber eisini at seta seg í samband við okkum umvegis sosialu miðlarnar ella við at ringja á telefon 555183.
text: #000007
text: Føroyar lesa skal vera við til at skapa lesigleði, seta føroyska málið í miðdeplin og skapa karmar fyri eini góðari lesimentan.
text: #000008
text: Um Føroyar lesaUpprunin til Føroyar lesaEndamáliðSamstarviðLesivanakanninginTemaSummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanumFilmar um lesingSkúlabókavørðurinLærarinNámslektarinNámsfrøðingurinLandsstýrismaðurinMaria og RonjaLesandi skiparinSambandBókaslúkurinMore
text: #000009
text: SummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanum
text: #000010